## Βραδύπορα

Τα βραδύπορα ζουν σε κάθε σημείο του πλανήτη, από τις στέγες των σπιτιών μας και τα λιμνάζοντα ύδατα των υδρορροών μέχρι τους πυθμένες των ωκεανών και τις κορυφές των Ιμαλάιων.

Είναι μικροσκοπικά ζώα με μαλακό σώμα που κινούνται αργά με τη βοήθεια 8 ποδιών καθώς αναζητούν την τροφή τους ή το αναπαραγωγικό τους ταίρι.
Το υψόμετρο των 6000m, το βάθος των 6000m των ωκεανών και η πίεση έξι φορές μεγαλύτερης εκείνης των πυθμένων των ωκεανών φαίνεται ότι δεν είναι αρκετή για να οδηγήσει τα βραδύπορα στον θάνατο.

Άγνωστα στους περισσότερους από εμάς, τα βραδύπορα γοητεύουν όσους τα μελετούν λόγω της ικανότητας, που παρόμοιά της κανένα άλλο ζώο στον κόσμο δεν επιδεικνύει, να αποφεύγουν το θάνατο έστω κι αν εκτεθούν σε ακραίες περιβαλλοντικές συνθήκες.

Τα βραδύπορα προσελκύουν το ενδιαφέρον της σύγχρονης έρευνας με στόχο την αποσαφήνιση των γενετικών και βιοχημικών αιτιών μέσω των οποίων προκύπτουν ως οι πλέον ανθεκτικές μορφές ζωής του κόσμου.

Η ανθεκτικότητα των βραδυπόρων οφείλεται στην ικανότητά τους να αναστέλλουν πλήρως τον μεταβολισμό τους όταν βρεθούν σε ακραίες περιβαλλοντικές συνθήκες . Η ιδιότητά τους αυτή ονομάζεται κρυπτοβίωση.

# Οθόνη Βοήθειας

# Καρτέλα Συντελεστών